Joriy yilning 24-27 iyul kunlari O‘zbekiston hududiga issiq havo kirib kelishi kutilyapti. Bu haqda “O‘zgidromet” bosh direktori Sherzodxo‘ja Habibullayev xabar berdi. Qayd etilishicha, shu sababli havo harorati: 24-25 iyulda Qoraqalpog‘iston Respublikasi, Xorazm viloyatida +41...+42 darajagacha; 24-27 iyulda Buxoro, Navoiy, Qashqadaryo, Surxondaryo viloyatlarida +42...+44 darajagacha; 25-27 iyulda Toshkent, Samarqand, Jizzax, Sirdaryo viloyatlarida va Farg‘ona vodiysi viloyatlarida +41...+42 darajagacha ko‘tariladi. 24-26 iyul kunlari shimolda, janubda va cho‘l hududlarida shamol tezligi 13-18 m/s gacha, ba’zi joylarda 20-22 m/s gacha kuchayishi, ayrim joylarda chang-to‘zonlar bilan kuzatilishi kutilmoqda.